10.3.2009 Jurnalul Oficial al Uniunii Europene L 64/3 REGULAMENTUL (CE) NR. 186/2009 AL COMISIEI din 9 martie 2009 de deschidere a achiziției de unt prin procedură de licitație pentru perioada care expiră la 31 august 2009 COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) (!), în special articolul 13 alineatul (3) și articolul 18 alineatul (2) litera (d), coroborate cu articolul 4, întrucât: (1)  Regulamentul (CE) nr. 181/2009 al Comisiei () a închis la 6 martie 2009 cumpărarea de unt la intervenție la preț fix deschisă pentru perioada 1 martie-31 august 2009, deoarece ofertele au depășit cantitatea de 30 000 de tone prevăzută la articolul 13 alineatul (1) litera (c) din Regu- lamentul (CE) nr. 1234/2007. (2) Pentru a continua susţinerea pieței untului, ar trebui deschisă o procedură de licitaţie. (3) Articolul 13 din Regulamentul (CE) nr. 105/2008 al Comisiei (*) stabileşte norme de urmat atunci când Comisia decide că achiziția urmează să aibă loc în cadrul unei proceduri de licitaţie. (4) Având în vedere situația specială a pieței produselor lactate şi în scopul eficientizării sistemului, este oportun ca, prin derogare, să crească frecvența licitaţiilor la două pe lună. (5)  Pentru a putea iniția achiziția de unt prin procedură de licitaţie imediat după închiderea cumpărării la intervenție la preţ fix, prezentul regulament ar trebui să intre în vigoare cât se poate de curând. (6)  Măsurile prevăzute de prezentul regulament sunt conforme cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 Achiziţia de unt prin procedură de licitație care depăşeşte limita prevăzută la articolul 13 alineatul (1) din Regulamentul (CE) nr. 1234/2007 este deschisă până la 31 august 2009, în condițiile prevăzute în capitolul II secțiunea 3 din Regulamentul (CE) nr. 105/2008 și în prezentul regulament. Articolul 2 Prin derogare de la articolul 13 alineatul (3) din Regulamentul (CE) nr. 105/2008, termenul limită pentru depunerea ofertelor ca urmare a invitațiilor individuale la licitaţie este ora 11:00 (ora Bruxelles-ului), în prima şși în a treia zi de marți a lunii. Cu toate acestea, în luna august termenul este ora 11:00 (ora Bruxelles-ului) în a patra zi de marți. În cazul în care respectiva zi de marţi coincide cu o zi nelucrătoare, termenul expiră în ziua lucrătoare precedentă la ora 11:00 (ora Bruxelles-ului). Articolul 3 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 9 martie 2009. Pentru Comisie Jean-Luc DEMARTY Director general pentru agricultură și dezvoltare rurală () JO L 299, 16.11.2007, p. 1. () JO L 63, 7.3.2009, p. 5. () JO L 32, 6.2.2008, p. 3.